sagorsarker/bangla-wikipedia huggingface dataset:
মনসুর আল-হারবি

মনসুর আতিক আল-হারবি (; জন্ম: ১৯ অক্টোবর ১৯৮৭) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
মনসুর বর্তমানে আল-আহলি ক্লাবে একজন রক্ষণভাগের খেলোয়াড় হিসেবে খেলেন; এই দলের সাথে তিনি ২০০৭ সালে চুক্তিবদ্ধ হয়েছিল। তিনি এই ক্লাবকে বেশ কয়েকটি ট্রফি জয়লাভ করতে সহায়তা করেছেন যার মধ্যে ২০১৫–১৬ সৌদি পেশাদার লিগ এবং ২০১৬ কিং কাপ অন্যতম।
 আল-আহলি
পোতাশ্রয়

পোতাশ্রয় হল নদী বা সমুদ্র তীরবর্তী জলবেষ্টিত এলাকা যেখানে বড় বড় নৌকা বা জাহাজ ভীড় করে। একে অনেক সময় বন্দরের সাথে তুলনা করা হয় যেখানে জলযান হতে মালমাল কিংবা যাত্রী উঠানো ও নামানো হয়। তবে বন্দর সাধারণত এক বা একাধিক পোতাশ্রয় নিয়ে গঠিত হয়ে থাকে। যেমন, মিশরের আলেকজান্দ্রিয়া বন্দরটি দুইটি পোতাশ্রয়ের সমন্বয়ে তৈরী।
পোতাশ্রয় প্রাকৃতিক এবং মানবসৃষ্ট দুই প্রকারের হতে পারে। সমুদ্র বাঁধ, জেটি নির্মাণ কিংবা ড্রেজিংয়ের মাধ্যমে কৃত্রিম পোতাশ্রয় তৈরী করা হয়। যেমন, মার্কিন যুক্তরাষ্ট্রের ক্যালিফোর্নিয়ার লং বীচ পোতাশ্রয়। অন্যদিকে প্রাকৃতিক পোতাশ্রয় ভূমির অধিক্ষিপ্ত অংশ দ্বারা বেষ্টিত হয়ে প্রাকৃতিকভাবে তৈরী হয়ে থাকে। যেমন, অস্ট্রেলিয়ার সিডনি পোতাশ্রয়।
তাজিক ভাষা

তাজিক বা তাজিকি ভাষা (তাজিক: , , ), হল তাজিকিস্তান এবং উজবেকিস্তানে ব্যবহৃত ফার্সি ভাষার একটি উপভাষা। দারি ফার্সি ভাষার সাথে এর খুব মিল রয়েছে। বিংশ শতাব্দীর শুরুতে এবং সোভিয়েত পতনের পর অনেক লেখক এবং গবেষক এ ধারণা পোষণ করেন যে তাজিক ভাষা হলো ফার্সি ভাষার একটি উপভাষা। তবে, এটি ভিন্ন ভাষা নাকি ফার্সি থেকে জন্মলাভ করেছে এ নিয়ে বেশ বিতর্ক আছে এবং তাতে রাজনৈতিক দৃষ্টিভঙ্গীও জড়িত। বর্তমানে অধিকাংশ গবেষক তাজিক ভাষাকে ফার্সি ভাষার উপভাষা হিসেবে বিবেচনা করেন।
তাজিকিস্তানের রাষ্ট্রভাষা তাজিক। এদেশের ৮০% জনগোষ্ঠী হলো তাজিক ফলে দেশটিতে তাজিক ভাষার প্রভাব সবচাইতে বেশি। দেশটির দক্ষিণ-পূর্বাঞ্চলের বাদাখশান অঞ্চলের মানুষেরা তাজিক ভাষার পাশাপাশি পামিরি ভাষায় কথা বলে থাকে।
তাজিকিস্তান ছাড়াও উজবেকিস্তানের দুইটি খুবই গুরুত্বপূর্ণ শহর - সমরখন্দ ও বুখারা এর লোকেরা তাজিক ভাষায় কথা বলতে পারে। উজবেকিস্তানের দাপ্তরিক পরিসংখ্যান বলে যে, সেখানকার জনগোষ্ঠীর ৫% হলো তাজিক। অবশ্য এর মধ্যে অনেক তাজিক অন্তর্ভুক্ত নন। এরা নিজেদের উজবেক হিসেবে পরিচয় দিয়ে থাকেন। সোভিয়েত ইউনিয়নের আমলে উজবেকিস্তান কমিউনিস্ট পার্টির প্রধান শারফ রাশিদভ দ্বারা পরিচালিত "উজবেকিকরণ" ব্যবস্থায় তাজিকদের দুটি পন্থা অবলম্বন করতে বলা হয় - নিজেদের উজবেক বলে পরিচয় দিয়ে উজবেকিস্তানে বসবাস করতে হবে অথবা রিপাবলিকানের বাহিরে অনগ্রসর ও পার্বত্যাঞ্চল (বর্তমান তাজিকিস্তান) চলে যেতে হবে। এই "উজবেকিকরণ" প্রক্রিয়া ১৯২৪ সালে শেষ হয়। ধারণা করা হয়, বর্তমানে তাজিকরা উজবেকিস্তানের মোট জনসংখ্যার ২৫-৩০% প্রতিনিধিত্ব করছে।
তাজিকিস্তানের দক্ষিণে অবস্থিত আফগানিস্তানের ২৫ থেকে ৩০ শতাংশ লোক তাজিক জাতির। তারা যে তাজিক ভাষায় কথা বলে তাকে দারি নামে অভিহিত করা হয়।
এর পাশাপাশি মধ্য এশিয়ার অনেক জায়গায় যেমন- কাজাখস্তান, রাশিয়া তে প্রচুর তাজিক ভাষী লোক পাওয়া যায়। তাজিকিস্তানের অর্থনৈতিক মন্দার কারণে প্রতি বছর আনুমানিক দশ লক্ষ তাজিক রাশিয়ায় পাড়ি জমায় রোজগারের উদ্দেশ্যে।
তাজিক ভাষায় ৬টি স্বরবর্ণ রয়েছে। তবে আঞ্চলিক উপভাষাগুলোতে এর চেয়েও বেশি স্বরবর্ণ পাওয়া যায়।
তাজিক ভাষায় সর্বমোট ২৪টি ব্যঞ্জনবর্ণ রয়েছে।
তাজিক ভাষার পদক্রম হলো প্রথমে কর্তা, পরে কর্ম এবং সবশেষে ক্রিয়া। ফার্সি ব্যাকরণের সাথে তাজিক ব্যাকরণের কিছু অমিল থাকলেও এদের মধ্যে যথেষ্ট সাদৃশ্য রয়েছে।
সমকামী উভকামী ও রুপান্তরকামীদের ২০১৮ সালে অধিকার

২০১৮ সালে এলজিবিটি আন্দোলনের ইতিহাসে গুরুত্বপূর্ণ ঘটনাসমূহ নিচে উদ্ধৃত হলো
রয়েল মিডিয়া কলেজ, ময়মনসিংহ

রয়েল মিডিয়া কলেজ বাংলাদেশের ময়মনসিংহ জেলাশহরে অবস্থিত একটি উচ্চমাধ্যমিক বেসরকারি শিক্ষাপ্রতিষ্ঠান।
১০৭/বি,কা‌লি বা‌ড়ি রোড ব্রিজের মো‌ড়
প্রাথমিক দিকে এটি ছিল একটি কোচিং সেন্টার বা অনাবশ্যক সম্পূরক শিক্ষাকেন্দ্র। যা প্রতিষ্ঠিত হয়েছিল মূলত ঈশা খান রাজ ও তার সহকর্মীদের উদ্যোগে এবং তখন এর নাম ছিল মিডিয়া কোচিং সেন্টার। পরবর্তীকালে শহরে মানসম্মত শিক্ষার প্রয়োজনীয়তা অনুভব করে কোচিং সেন্টারটিকে একটি কলেজে রূপান্তর করা হয়। 
কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।
লেখাপড়ার পাশাপাশি রয়েল মিডিয়া কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষাপ্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।
পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে।
ইঁদুর মারা বিষ

ইঁদুর মারা বিষ () বলতে ইঁদুর বা ইঁদুর-জাতীয় প্রাণীদের নিধন করার জন্য প্রস্তুতকৃত ও বিক্রিত রাসায়নিক দ্রব্যকে বোঝায়।
কিছু ইঁদুর মারা বিষ একবার খেলেই ইঁদুর মারা যায়। আবার অন্য কিছু বিষ খেলে একবারে ইঁদুর মারা যায় না। ইঁদুররা সাধারণত অজানা খাবার খায় না, বরং চেখে দেখে, অপেক্ষা করে এবং পর্যবেক্ষণ করে খাবারটি তাদেরকে বা অন্য ইঁদুরদেরকে অসুস্থ করে কি না। ইঁদুর খাবার বমি করে বের করে দিতে পারে না বলে এ কাজ করে থাকে। এই টোপ গেলায় অনীহার কারণেই কিছু কিছু বিষ এমনভাবে বানানো হয় যেন বহুবার খেলে এগুলি কাজে আসে।
ইঁদুরের বিষ যেকোন স্তন্যপায়ী প্রাণীর জন্যই বিষাক্ত, তবে যেসব শবভূক প্রাণী প্রাণী ইঁদুরের মৃতদেহ খায়, তাদের জন্যও এটি একটি অপ্রত্যক্ষ উপায়ে বিষপানের ঝুঁকি তৈরি করে।
ডাঃ বাবাসাহেব আম্বেদকর আন্তর্জাতিক বিমানবন্দর

ডাঃ বাবাসাহেব আম্বেদকর আন্তর্জাতিক বিমানবন্দর ('আইএটিএ': এনএজি, 'আইসিএও': ভিএএনপি) ভারতের মহারাষ্ট্র রাজ্যের নাগপুর শহরে অবস্থিত একটি আন্তর্জাতিক বিমানবন্দর। বিমানবন্দরটি নাগপুর শহরে বিমান পরিষেবা প্রদান করে। বিমানবন্দরটি নাগপুর থেকে ৮ কিমি (৫ মাইল) দক্ষিণ-পশ্চিম সোনেগাঁও এলাকাতে অবস্থিত। নাগপুর বিমানবন্দর ১৩৫৫ একর (৫৪৮ হেক্টর) এলাকা জুড়ে গড়ে উঠেছে। ২০০৫ সালে বিমানবন্দরটি ভারতীয় সংবিধানের প্রধান স্থপতি বি. আর. আম্বেদকরের নামে নামকরণ করা হয়। বিমানবন্দরটি প্রতিদিন প্রায় ৪,০০০ জন যাত্রী পরিচালনা করে এবং নাগপুর থেকে পাঁচটি অন্তর্দেশীয় বিমান সংস্থা ১২ টি অন্তর্দেশীয় বিমানবন্দরে এবং দুটি আন্তর্জাতিক বিমান সংস্থা শারজাহ, দোহা বিমানবন্দরে উড়ান পরিচালনা করে। বিমানবন্দরটি ১,৪৬০ একর জায়গায় ছড়িয়ে পড়েছে এবং ভারতীয় বিমান বাহিনীর অন্তর্গত এএফএস নাগপুর'য়ের ঘাঁটি এই বিমানবন্দর। বিমানবন্দরে যাত্রী চলাচল বৃদ্ধির কারণ নাগপুর শহরটি রাজ্যের রাজধানী মুম্বাই থেকে ৭০০ কিলোমিটার (৩৭৮ মাইল) দূরে অবস্থিত এবং পর্যটকদের আগমন।।
১৯১৭-১৮ সালে প্রথম বিশ্বযুদ্ধের সময় আরএফএফ/আরএএফ -এর জন্য বিমানবন্দরটি চালু করা হয়েছিল। দ্বিতীয় বিশ্বযুদ্ধের সময় বিমানবন্দরের পুরাতন ভবনগুলির পুনর্নবীকরণ করা হয়েছিল, যখন এটি রয়্যাল এয়ার ফোর্স (আরএএফ) কর্তৃক একটি বিমানঘাঁটি হিসাবে ব্যবহার করা হয়েছিল। ব্রিটিশ সরকার যখন ভারত থেকে চলে যায় তখন ভারত সরকারের কাছে বিমানবন্দরটি হস্তান্তর করা হয়েছিল। যাত্রী সংখ্যা বৃদ্ধির কারণে, নতুন টার্মিনাল ভবনে বিশ্রাম করার সুবিধা, অপেক্ষা কক্ষ, বইয়ের দোকান এবং দর্শকদের জন্য গ্যালারী ১৯৫৩ সালে নির্মিত হয়েছিল।
সোনেগাঁও বিমানবন্দরয়ে ছিল অনন্য "নাইট এয়ার মেইল সার্ভিস", যেখানে চারটি বিমান দিল্লি, বোম্বে, কলকাতা এবং মাদ্রাস থেকে প্রতি রাতে তাদের অঞ্চলের একটি মেইল লোড দিতে আসত এবং নাগপুরে মেইল বিনিময়ের পর বিমানগুলি তাদের ঘাঁটিতে ফিরে যেত। এই পরিষেবাটি জানুয়ারী ১৯৪৯ সাল থেকে অক্টোবর ১৯৭৩ সাল পর্যন্ত পরিচালিত হয়েছিল। ৪৪ উইং গঠন এবং আইএএফ -এর টিআই-৭২০ সামরিক বিমান ২০০৩ সালে চালু না হওয়া পর্যন্ত বছরের পর বছর ধরে বিমানবন্দরটির প্রধান ট্রাফিক ছিল বেসামরিক বিমান।
বিমানবন্দরটিকে মাল্টিমিডাল ইন্টারন্যাশনাল হাব এয়ারপোর্টয়ে (মিহান) রূপান্তুর এবং ২০০৫ সালে উন্নয়ন কর্মসূচি সম্পূর্ণ হয়। এই পরিকল্পনাটি একটি দ্বিতীয় রানওয়ে নির্মাণ, একটি নতুন টার্মিনাল বিল্ডিং এবং বিল্ড-হোল্ড-ট্রান্সফারের ভিত্তিতে একটি কার্গো কমপ্লেক্স নির্মাণের অন্তর্ভুক্ত। বিমানবন্দরকে ২৮৮ হেক্টর জমি প্রদানের বিনিময়ে ভারতীয় বিমান বাহিনী (আইএএফ) ৪০০ হেক্টর জমি দেবে মহারাষ্ট্র সরকার।
নীরজ চোপড়া

সুবেদার নীরজ চোপড়া, ভিএসএম (জন্ম: ২৪শে ডিসেম্বর ১৯৯৭) একজন ভারতীয় ট্র্যাক এবং ফিল্ড বর্শা নিক্ষেপকারী খেলোয়াড়। তিনি ভারতীয় সেনাবাহিনীর একজন জুনিয়র কমিশন্ড অফিসার (জেসিও)। তিনিই প্রথম ভারতীয় ক্রীড়াবিদ যিনি ট্র্যাক অ্যান্ড ফিল্ডে অনুর্ধ্ব-২০ বিশ্ব চ্যাম্পিয়নশিপ জিতেছেন এবং অলিম্পিকে ভারতের হয়ে স্বর্ণপদক জয়ী প্রথম ট্র্যাক অ্যান্ড ফিল্ড ক্রীড়াবিদ।
২০১৬ সালে, বাইডগোসজক্সে, পোল্যান্ডে অনুষ্ঠিত আইএএএফ অনুর্ধ্ব-২০ বিশ্ব চ্যাম্পিয়নশিপ তার এই উপলব্ধি অর্জন। এই পদকের সঙ্গে সঙ্গে তিনি একটি বিশ্ব জুনিয়র রেকর্ডও করেন। ২০১৮, জাকার্তা, এশিয়ান গেমসে, বর্শা ইভেন্টে স্বর্ণ পদক জিতেছেন।
নীরজ চোপড়া ২৪ শে ডিসেম্বর ১৯৯৭ সালে খানদ্রা গ্রামের, পানিপাত, হরিয়ানা ভারতে জন্মগ্রহণ করেন। তার পিতা সতীশ কুমার পেশায় একজন কৃষক এবং মাতা সরোজ দেবী হলেন গৃহবধূ। পিতা-মাতার পাঁচ সন্তানের মধ্যে নীরাজ চোপড়া হলেন সর্বজ্যেষ্ঠ। কৃষকের পুত্র চোপড়া ক্রিকেট খেলায় শুরু করে। কিন্তু তিনি শীঘ্রই বর্শা নিক্ষেপের জন্য তার প্রেম আবিষ্কার হয় এবং ভারত স্পোর্টিং অথরিটি (SAI) স্পোর্টস হোস্টেল পাঞ্ছকুলায় নাম নথিভুক্ত করেন।
সৈন্য কর্মজীবন
নীরজ চোপড়া ১৫ মে ২০১৬ তে ভারতীয় সেনাবাহিনীর নায়েব সুবেদার পদে নিয়োগ পান। পরবর্তীতে তিনি সুবেদার পদে পদোন্নতি পান।
ক্রীড়া কর্মজীবন
২০১৫ সালে, তিনি ৬৮.৪ মিটার বর্শা নিক্ষেপ করে একটি জুনিয়র জাতীয় রেকর্ড করেন। ২০১৬ সালে, বাইডগোসজক্সে, পোল্যান্ডে অনুষ্ঠিত আইএএএফ আন্ডার ২০ ওয়ার্ল্ড চ্যাম্পিয়ানশীপ তার এই উপলব্ধি অর্জন। তিনি ৮৬.৪৮ মিটার বর্শা নিক্ষেপ করে (৮০০ গ) এই পদকের সঙ্গে সঙ্গে তিনি একটি বিশ্ব জুনিয়র রেকর্ডও করেন। ২০১৬ এর দক্ষিণ এশীয় গেমে এ তিনি ভারতীয় জাতীয় রেকর্ড এর সমকক্ষ সময় ৮২.২৩ মিটার বর্শা নিক্ষেপ করে স্বর্ণ পদক জয় করেছিলেন। এই প্রদর্শনীর করেও তার ২০১৬ এর গ্রীষ্মকালীন অলিম্পিকে স্থান পেতে সে ব্যর্থ হয় কারণ যোগ্যতা প্রাপ্তির শেষ তারিখ ১১ জুলাই ছিল। ২০১৭ এশীয় এথলেটিক্স চ্যাম্পিয়নশিপে তিনি ৮৫.২৩ মিটার বর্শা নিক্ষেপ করে স্বর্ণ পদক জয় করেন। ২০১৮ গোল্ড কোস্ট অস্ট্রেলিয়ার আগে চোপড়ার ফর্ম ছিল যথাক্রমে ৮২.৮৮ মিটার এবং ৮৫.৯৪ মিটার পাতিয়ালা জি।পি এবং পাতিয়ালা ফেডারেশন কাপে। গত আগস্ট মাসে লন্ডনে বিশ্ব চ্যাম্পিয়নশিপের চূড়ান্ত রাউন্ডে ব্যর্থ হওয়ার পর চোপড়ার একটি চমৎকার প্রত্যাবর্তন ছিল। ২০১৮ গোল্ড কোস্ট অস্ট্রেলিয়া অনুষ্ঠিত কমনওয়েলথ গেমসে, তিনি ৮৬.৪৭ মিটার বর্শা নিক্ষেপ করে স্বর্ণ পদক পদক জয় করেন। সেই সঙ্গে, চোপড়া কমনওয়েলথ গেমসের আসরে প্রথম আবির্ভাবে স্বর্ণপদক জেতার জন্য ভারতীয় ক্রীড়াবিদদের একটি বাছাই-করা তালিকায় জায়গা করেন নেন, এবং বর্শা নিক্ষেপ বিজয়ী প্রথম ভারতীয় হন। বিশেষ করে তার কর্মজীবনের প্রাথমিক পর্যায়ে চোপড়া সবসময় কোচের অধীনে প্রশিক্ষণের সুবিধা পাননি। অস্ট্রেলিয়ার গ্যারি ক্যালভট তার কোচ ছিলেন, কিন্তু ২০১৭ সালে ভারতীয় দলের কোচের পদ থেকে তিনি পদত্যাগ করেন। তিনি বর্তমানে ইউই হওনের অধীনে প্রশিক্ষণ নিচ্ছেন।
শীতলকুচি বিধানসভা কেন্দ্র

শীতলকুচি (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ৫ নং শীতলকুচি বিধানসভা (এসসি) কেন্দ্রটি শীতলকুচি সমষ্টি উন্নয়ন ব্লক এবং বৈরাগীরহাট, গোপালপুর, জোরপাতিকি, কেদারহাট, কুরসামারি, নায়ারহাট এবং শিকারপুর গ্রাম পঞ্চায়েত গুলি মাথাভাঙ্গা-১ সিডি ব্লকের অন্তর্গত।
শীতলকুচি বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১ সালের নির্বাচনে, তৃণমূল কংগ্রেসের হিতেন বর্মন সিপিআই (এম) -এর নিকটবর্তী প্রতিদ্বন্দ্বী বিশ্বনাথ প্রামাণিককে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর হরিশচন্দ্র বর্মণ তৃণমূল কংগ্রেসের তার নিকটতম প্রতিদ্বন্দ্বী ললিতচন্দ্র প্রামানিককে পরাজিত শীতলকুচি আসনে জয়ী হন। অধিকাংশ বছরে প্রতিযোগিতাগুলি বিভিন্নভাবে কোণঠাসা করেছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ ও ১৯৯৬ সালে, সিপিআই (এম) এর সুধীর প্রামাণিক কংগ্রেসের বীরেন্দ্রনাথ নারায়ণ বার্মাকে পরাজিত করে। ১৯৯১ সালে কংগ্রেসের অম্বিকাচরণ রায়, ১৯৮৭ সালে কংগ্রেসের সবিতা রায় এবং ১৯৮২ এবং ১৯৭৭ সালে কংগ্রেসের বীরেন্দ্রনাথ রায় পরাজিত করে।
জাকের পার্টি

জাকের পার্টি বাংলাদেশের একটি রাজনৈতিক দল। দলটির বর্তমান নেতা হলেন মোস্তফা আমীর ফয়সল মুজাদ্দেদী। দলটির সিনিয়র ভাইস চেয়ারম্যান হলেন অর্থনীতিবিদ ড.সায়েম আমীর ফয়সল।
জাকের পার্টি আনুষ্ঠানিকভাবে ১৯৮৯ সালে আত্মপ্রকাশ করে।  এর আগে ১৯৮৭ সালের ১০ সেপ্টেম্বর জাকের সংগঠন নামে যাত্রা শুরু হয়। আটরশির তৎকালীন পীর হাসমত উল্লাহ ১৪ই অক্টোবর ১৯৮৯ সালে রহমতের সময় জাকের পার্টির ফলক উন্মোচন করেন।
চেয়ারম্যান
মোস্তফা আমীর ফয়সল
সিনিয়র-ভাইস চেয়ারম্যান
সায়েম আমীর ফয়সল
মহাসচিব
শামীম হায়দার
জাতীয় স্থায়ী কমিটির সদস্য
দলটির নির্বাচনী প্রতিক গোলাপ ফুল 
২. 
৩.
সিতাই বিধানসভা কেন্দ্র

সিতাই (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ৬ নং সিতাই বিধানসভা (এসসি) কেন্দ্রটি সিতাই সিডি ব্লক এবং বড় আতিয়াবাড়ি-১, বড় আতিয়াবাড়ি-২, বড় সৌলমারি, ভেটাগুড়ি-২, গিতালদহ-১,গিতালদহ-২, গোসানিমারি-১, গোসানিমারি-২, মাতালবাড়ি, ওকরাবাড়ি এবং পেটলাপুটিমারি-২ গ্রাম পঞ্চায়েত গুলি দিনহাটা-১ সিডি ব্লকের অন্তর্গত।
সিতাই বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
২০১১ সালের নির্বাচনে, কংগ্রেসের কেশব চন্দ্র রায় এআইএফবি-এর নিকটবর্তী প্রতিদ্বন্দ্বী দীপক কুমার রায়কে পরাজিত করেন।
বিজু পট্টনায়েক আন্তর্জাতিক বিমানবন্দর

বিজু পট্টনায়েক আন্তর্জাতিক বিমানবন্দর (; আইএটিএ: বিবিআই, আইসিএও: ভিইবিএস), ভারতীয় রাজ্য ওড়িশার রাজধানী শহর ভুবনেশ্বরে অবস্থিত। এটি ভুবনেশ্বর বিমানবন্দর নামেও পরিচিত। এটি ওড়িশার একমাত্র আন্তর্জাতিক বিমানবন্দর। ওড়িশার প্রাক্তন মুখ্যমন্ত্রী বিজু পট্টনায়েকের নামে নামকরণ করা হয়, যিনি একজন বিখ্যাত বিমানচালক ও মুক্তিযোদ্ধা ছিলেন। ৫ মার্চ ২০১৩ সালে বিমানবন্দরে একটি নতুন টার্মিনাল (টি ১) উদ্বোধন করেন বেসামরিক বিমান মন্ত্রী অজিত সিং। এই টার্মিনাল সমস্ত অন্তর্দেশীয় উড়ারনের জন্য ব্যবহৃত হয়, যখন অন্য টার্মিনাল (টি ২) আন্তর্জাতিক উড়ান পরিচালনার জন্য ব্যবহৃত হয়। ভারত সরকার ৩০ অক্টোবর ২০১৩ সালে বিমানবন্দরটিকে আন্তর্জাতিক বিমানবন্দরের স্বকৃতি প্রদান করেছে। সর্বশেষ রিপোর্ট অনুযায়ী, ভারতীয় বিমানবন্দর কর্তৃপক্ষ (এএআই) দ্বারা ভারতের ব্যস্ত বিমানবন্দরগুলির মধ্যে ভুবনেশ্বর বিমানবন্দরে ১৩ তম ব্যস্ত বিমানবন্দরের স্থান পেয়েছে যা আগের বছরের তুলনায় যাত্রী সংখ্যা ২৩.১% বৃদ্ধি পেয়েছে। বিমানবন্দরটি ৮৩৬ একর এলাকা জুড়ে গড়ে উঠেছে।
টার্মিনাল ১ বা প্রান্তিক ১ মার্চ ২০১৩ সালে উদ্বোধন করা হয়। এই নতুন টার্মিনাল প্রতি বছরে ৪ মিলিয়ন যাত্রী দক্ষতার সঙ্গে পরিচালনা করতে পারবে এবং ₹১৪৫ কোটি টাকা খরচ করে নির্মিত হয়েছে। সারা দেশে ৩৫ অ-মেট্রো বিমানবন্দরগুলির উন্নয়ন প্রকল্পের অংশ হিসেবে ভারতীয় বিমানবন্দর কর্তৃপক্ষ কর্তৃক নতুন টার্মিনালটি তৈরি করা হয়েছে। টার্মিনাল টি১, মোট ১৮,২৪০ বর্গ মিটার (১৯৬,৩০০ বর্গ ফুট) এলাকায় নির্মিত একটি দ্বিতল ভবন, এছাড়া টার্মিনালে রয়েছে ২ টি এ্যারোবিরেজ, ৪ টি এলিভেটর, বিভিন্ন এসক্লোটার, ১৮ টি চেক-ইন কাউন্টার, ৩ আগমনের আসন সংবহনকারী, একটি স্পা এবং একাধিক অপেক্ষা করার এলাকার। প্রস্থান এবং আগমন লাউঞ্জ ছাড়াও, টি১ টার্মিনালটিতে ভিআইপি লাউঞ্জস, পল হাইটস স্পা লাউঞ্জ, ডাকোটা লাউঞ্জ এবং মেফিয়ার লাউঞ্জ সহ অন্যান্য বেশ কিছু লাউঞ্জ আছে। টার্মিনাল-১ নিকাশী প্রক্রিয়াকরণ এবং বৃষ্টি জলে ফসল ফলানোর পদ্ধতি ব্যবহার করে পরিবেশ বান্ধব, সবুজ ভবন নির্মাণের মান অনুযায়ী নির্মিত হয়েছে।
১৫ ই ডিসেম্বর ২০১৪ সালে বিজু পট্টনায়েক আন্তর্জাতিক বিমানবন্দরে কোস্ট গার্ডের এয়ার এনক্লেভের সাথে ৭৪৩ ডর্নিয়ার স্কোয়াড্রনের সাথে কমিশন করেন ভারতীয় উপকূলরক্ষী বাহিনীর সাবেক মহাসচিব ভাইস অ্যাডমিরাল অনুরাগ জি থাপলিয়ালক। কোস্ট গার্ড অঞ্চলের (উত্তরপূর্ব) কার্যনির্বাহী ও প্রশাসনিক কাজ কোস্টগার্ড জেলা নং ৭ (ওড়িশা) কমান্ডারের নিয়ন্ত্রণের অধীনে সম্পর্ন হয়। উপকূলীয় ওড়িশার সমুদ্রপৃষ্ঠের সুরক্ষার জন্য বেশ কয়েকটি কৌশলগত বিমান চলাচলের ব্যবস্থা সুবিন্যস্ত এবং সমন্বয়যুক্ত।
আব্দুল্লাহ ওতায়েফ

আব্দুল্লাহ ইব্রাহিম ওতায়েফ (, জন্ম: ৩ আগস্ট ১৯৯২) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-হিলাল এবং সৌদি আরবের হয়ে একজন মধ্যমাঠের খেলোয়াড় হিসেবে খেলেন।
আল-শাবাব হতে ২০১২ সালে, পর্তুগিজ দ্বিতীয় বিভাগের দল লুলেতানোর সাথে তিনি চুক্তিবদ্ধ হন, যেখানে তিনি এক মৌসুম অতিবাহিত করেছেন।
তিনি ২০১১ সালের ফিফা অনূর্ধ্ব-২০ বিশ্বকাপে সৌদি আরবের হয়ে প্রতিনিধিত্ব করেছেন। অতঃপর ২০১২ সালের ৯ ডিসেম্বর, তিনি ইরানের বিরুদ্ধে ম্যাচের মাধ্যমে তিনি সিনিয়র দলের হয়ে অভিষেক করেন। তিনি ইয়েমেনের বিপক্ষে প্রথম গোল করেন। উক্ত ম্যাচে গোল উৎযাপনের সময় তিনি সার্হিও বুস্কেৎসের শার্ট ব্যবহার করেছেন।
ফাহাদ আল-মুয়াল্লাদ

ফাহাদ মোসাঈদ আল-মুয়াল্লাদ (, জন্ম: ১৪ সেপ্টেম্বর ১৯৯৪) সৌদি আরবের একজন পেশাদার ফুটবলার, যিনি সৌদি পেশাদার লিগের দল আল-ইতিহাদ হতে লা লিগা স্পেনীয় ক্লাব লেভান্তে ধারে এবং সৌদি আরব জাতীয় দলে একজন উইঙ্গার হিসেবে খেলেন। তিনি মাত্র ১৬ বছর বয়সে ২০১১ সালে, আল-ইতিহাদ ক্লাবের হয়ে তার পেশাদার ক্যারিয়ার শুরু করেন। ২০১১ সালের ৩১শে জুলাই তারিখে, কলম্বিয়ায় অনুষ্ঠিত ফিফা অনূর্ধ্ব-২০ বিশ্বকাপে ক্রোয়েশিয়ার বিরুদ্ধে খেলায় দলের দ্বিতীয় গোলটি করেন, যেটি হচ্ছে মাত্র ১৬ বছর বয়সে করা তার প্রথম আন্তর্জাতিক গোল। ২০১২ সালে যখন তিনি আল-ইতিহাদের হয়ে খেলছিলেন, তিনি গুয়াংঝু এভারগ্র্যান্ড এফসির বিরুদ্ধে খেলায় শেষ ১০ মিনিটে বদলি খেলোয়াড় হিসেবে মাঠে নামেন এবং জয়সূচক গোলটি করেন, এর ফলে তার দল এশিয়ান চ্যাম্পিয়ন্স লিগের সেমি-ফাইনালে প্রবেশ করে। সৌদি আরব জাতীয় দলের হয়ে, তিনি এএফসি এশিয়ান কাপের বাছাইপর্বে চীনের বিরুদ্ধে জয়সূচক গোলটি করেন। উপরন্তু এবং সবচেয়ে উল্লেখযোগ্যভাবে, তার করা গোলের মাধ্যমে ২০১৮ সালে অনুষ্ঠিত ফিফা বিশ্বকাপে সৌদি আরব নিজেদের স্থান করে নেয়। ফাহাদ আল-মুয়াল্লাদ হচ্ছেন এশিয়ান সবচেয়ে আশাপ্রদ এবং দ্রুততম খেলোয়াড়।
ব্র্যাড জোন্স

ব্র্যাডলি "ব্র্যাড" জোনস (জন্ম: ১৯ মার্চ ১৯৮২) হলেন অস্ট্রেলিয়ার একজন পেশাদার ফুটবলার, যিনি এরেডিভিসির ফেয়েনুর্ড ক্লাবে গোলরক্ষক হিসেবে খেলেন। তিনি মিডল্‌স্‌ব্রোতে প্রায় এক দশকের বেসি সময় ধরে খেলেছেন এবং বেশ কয়েকবার নিম্ন লিগের স্টকপোর্ট কাউন্টি, রথ্যারহ্যাম ইউনাইটেড, ব্ল্যাকপুল এবং শেফিল্ড ওয়েন্সডের মতো দলে ধারে খেলেছেন। এছাড়াও তিনি আয়ারল্যান্ডের দল শেলবোর্নেও এক মৌসুমের জন্য ধারে খেলেছেন। ২০১০ সালের আগস্ট মাসে, তিনি লিভারপুলের সাথে ২.৩ মিলিয়ন ইউরোর বিনিময়ে চুক্তি স্বাক্ষর করেন। সেখানে তিনি ৪ মৌসুম অতিবাহিত করেন, সেসময় তিনি দলের একজন বদলি গোলরক্ষক হিসেবে স্থান পেতেন। ২০১৬ সালের আগস্ট মাসে, তিনি ১ বছরের জন্য ফেয়েনুর্ড ক্লাবে যোগদান করার পূর্বে ব্র্যাডফোর্ড সিটি এবং এনইসি দলে খেলেছেন। ২০১৭ সালের ২২ মে তারিখে, তিনি ফেয়েনুর্ড ক্লাবের সাথে তার চুক্তি আরো ২ বছরের জন্য প্রসার করেন।
ব্ল্যাকপুল
ফেয়েনুর্ড
সোমাটিক সিম্পটম ডিজঅর্ডার

সোমাটিক সিম্পটম ডিডিজঅর্ডার, এটি মূলত সমাটোফর্ম ডিজঅর্ডার হিসাবে চিহ্নিত করা হয়।  শারীরিক উপসর্গ দেখে এটি অনেক সময় শারীরিক রোগ হিসাবে ধরা হয়, এটি সাধারণ কোন ডাক্তারি ভাষায় ব্যাখ্যা করা যায় না।  এবং অন্য কোন মানসিক ব্যাধির দিকে গড়ায় না  (যেমনঃ panic disorder)। 
সোমাটিক সিম্পটম ডিজঅর্ডার আক্রান্ত রোগীর মেডিক্যাল টেস্ট স্বাভাবিক হয় এবং তা দিয়ে রোগ ব্যাখ্যা করা যায় না। এবং ফলাফল হতে সে কোন শারীরিক রোগে আক্রান্ত কিনা তাও চিহ্নিত করা যায় না।
সাইকোথেরাপি, বিশেষত রোগীর আচরণগত পরিবর্তন থেরাপি (সিবিটি) সবচেয়ে বেশি ব্যবহার করা হয় এই চিকিৎসায় ।
বিলি আইলিশ

বিলি আইলিশ পায়রেট বিয়ার্ড ও'কনেল (জন্ম ডিসেম্বর ১৮, ২০০১), পেশাগতভাবে বিলি আইলিশ হিসেবে পরিচিত, হলেন একজন মার্কিন গায়িকা এবং গীতিকার। তার আত্বপ্রকাশকারী একক, "ওশেন আইস", সর্বপরি ইন্টারনেটে সবার নিকট জনপ্রিয় হয়ে পরে এবং ২০১৮ সালের মার্চ মাসের হিসাব অনুযায়ী জনপ্রিয় গান এবং ভিডিও স্ট্রিমিং অ্যাপলিকেশন স্পোটিফাই-এ কেবলমাত্র এটি ৪৪ মিলিয়নেরও বেশি বার শোনা হয়েছে। তার আত্বপ্রকাশকারী ইপি, "ডোন্ট স্মাইল এট মি" প্রকাশ পায় ২০১৭ সালের আগস্ট মাসে। ইপিটির সাফল্য অনুযায়ী এটি প্রকাশের একমাস পর, ২০১৭ সালের অক্টোবর মাসে অ্যাপল, আইলিশকে তাদের অ্যাপল মিউজিক-এর নতুন "আপনেক্সট" সঙ্গীত শিল্পী হিসেবে ঘোষণা করে।
ও'কনেল, মার্কিন যুক্তরাষ্ট্রের লস অ্যাঞ্জেলেস রাজ্যের হাইল্যান্ড পার্ক নামক উপবিভাগে, একটি অভিনয় শিল্পী এবং সঙ্গীতঙ্গ পরিবারে বেড়ে উঠেন। তার পিতা-মাতা হলেন ম্যাগি বিয়ার্ড এবং পেট্রিক ও'কনেল এবং তারা দু'জন-ই পেশায় অভিনয়শিল্পী-সঙ্গীতঙ্গ-গীতিকার। তিনি গৃহ শিক্ষা কার্যক্রমের আওতাভুক্ত। বিলি মাত্র আট বছর বয়সে লস অ্যাঞ্জেলেস চিলড্রেন'স চোরাস নামক একটি শিশুদের গায়কদল বিষয়ক একটি সংস্থার গায়কদলে যোগদান করেন। মাত্র এগারো বছর বয়সে, বিলি তার ভাই ফিনিয়াস (যিনি ইতোমধ্যে তার ব্যান্ড দলের সাথে তার লেখা নিজেস্ব গান প্রযোজোনা এবং পরিবেশন করেছেন),-কে অনুকরণ করে, নিজেই গান লিখা এবং তা গাওয়া শুরু করেন। ২০১৫ সালের অক্টোবর মাসে, বিলি "ওশেন আইস" নামক গানটি রেকর্ড করেন, যেটি প্রাথমিকভাবে তার ভাই ফিনিয়াস তার ব্যান্ডের জন্য লিখেছিলেন, এবং তা তিনি তার নৃত্য শিক্ষকের কাছে প্রেরণ ককরেন, যিনি এ গানটির সাথে একটি নৃত্যের নিপুন সংযোগ দেবার আশা করেছিলেন।
২০১৬ সালে বিলি, জনপ্রিয় গান স্ট্রিমিং অ্যাপলিকেশন সাউন্ডক্লাউড-এ "ওশেন আইস" এককটি তার আত্বপ্রকাশকারী একক হিসেবে প্রকাশ করেন। একই বছরের ২৪শে মার্চ এককটির একটি গানের ভিডিও প্রকাশ করা হয়, এছাড়াও একই বছরের ২২শে নভেম্বরে একই এককের আরেকটি গানের ভিডিও প্রকাশ করা হয়, যেটিতে আইলিশকে গানটির তালে-তালে নৃত্য পরিবেশন করতে দেখা যায়।
২০১৮ সালের জানুয়ারী মাসে, আইলিশ "হোয়ার্স মাই মাইন্ড" নামক সফরের ঘোষণা করেন, যেটি ২০১৮ সালের আগস্ট মাসে শেষ হওয়ার কথা রয়েছে।
আবেগবাদ

যৌক্তিক প্রত্যক্ষবাদ নামে যে মতবাদটি দার্শনিক সমস্যার বিজ্ঞানসম্মত আলোচনার অনুকূলে অভূতপূর্ব আলোড়ন সৃষ্টি করেছিল, নীতিদর্শনের ক্ষেত্রে নৈতিক পদের যৌক্তিক বিশ্লেষণের পক্ষে অনুরূপ সাড়া জাগিয়েছিল আবেগবাদ (Emotivism) নামের নৈতিক মতবাদটি। আবেগবাদকে তাই যৌক্তিক প্রত্যক্ষবাদের নৈতিক রূপান্তর হিসেবে গণ্য করা হয়। আবেগবাদী নৈতিক মতবাদের সূচনা করেন হাছিসন(Hutcheson) ও ডেভিড হিউম। কিন্তু আবেগবাদের মূল প্রবক্তা হচ্ছেন যৌক্তিক প্রত্যক্ষবাদী মরিজ শ্লিক(Moritz Schlick), রুডলফ কারণাপ(Rudolf Carnap), এ.জে. এয়ার(A.J. Ayer) এবং আমেরিকান নীতি-দার্শনিক সি.এল. স্টিভেনসন(C.L. Stevenson) ও পল এডওয়ার্ডস(Paul Edwards)। তবে, ১৯২৩ সালে প্রকাশিত আই.এ. রিচার্ডস(I.A. Richards) ও সি.কে. ওডেন(C.K. Ogden)-এর The Meaning of Meaning গ্রন্থে আবেগবাদের সর্বপ্রথম পরিচয় ঘটে। আবেগবাদ নামক নৈতিক মতবাদে অনেকেই অবধান রাখলেও এয়ার, স্টিভেনসন এবং পল এডওয়ার্ডস বিখ্যাত।
আবেগবাদী মতবাদ অনুসারে নৈতিক অবধারণ হচ্ছে বক্তার আবেগ, অনুভূতি, ক্ষোভ ও উষ্মা(excitement) ইত্যাদির প্রকাশ মাত্র। নৈতিক বচনের মূখ্য উদ্দেশ্য বক্তার আবেগ, অনুভূতি ও মনোভাবকে প্রকাশ করা। আমরা যখন কোন কিছুকে নৈতিক গুণসম্পন্ন বলে অভিহিত করি তখন তার মাধ্যমে আমরা শুধু আমাদের অনুভূতিকেই প্রকাশ করি। নৈতিক অবধারণ বস্তু বা ঘটনার বর্ণনার উপর নির্ভরশীল নয়; বরং ব্যক্তি বা বক্তার আবেগ-অনুভূতির ওপর নির্ভরশীল। আর যেহেতু নৈতিক অবধারণ অনুভূতির প্রকাশ মাত্র, সেহেতু এ ধরনের অবধারণে সত্য বা মিথ্যা বলতে কোন কিছুর প্রমাণ করা যায় না। অতএব, আবেগবাদীদের মতে, বিষয়গত বা সার্বজনীন নৈতিক আদর্শ বলতে কিছুই নেই। আবেগবাদ সম্পর্কে উইকিপিডিয়াতে বলা হয়েছে, “Emotivism is a meta-ethical view that claims that ethical sentences do not express propositions but emotional attitudes.”১ যৌক্তিক প্রত্যক্ষবাদী এয়ারের মতে, “নৈতিক মূল্যবোধ বা মান আমাদের মানসিক উচ্ছাসের বহিঃপ্রকাশ।“২ নৈতিক বাক্য বা উক্তি, তার কাছে ছদ্ম-ধারণা (Pseudo-concepts) মাত্র এবং তাই অর্থহীন। স্টিভেনসনের মতে, “নৈতিকতা ব্যক্তির মানসিক মনোভাব বা দৃষ্টিভঙ্গির প্রতিফলন। একই বস্তু এক ব্যক্তির কাছে ভাল এবং অন্য ব্যক্তির কাছে মন্দ হতে পারে এবং তা নির্ভর করছে আমাদের দৃষ্টিভঙ্গির ওপর।“৩ অতএব, আবেগবাদীদের মতে, নৈতিক বিষয়ে কোন বিষয়গত ও সার্বজনীন ধারণা ও বাক্যসমূহের যৌক্তিক বিশ্লেষণ এবং নৈতিক বাক্যের সাথে নৈতিক সিদ্ধান্তের যৌক্তিক সম্পর্ক নিরূপণই নীতি দর্শনের মূল কাজ।
বিশাখাপত্তনম বিমানবন্দর

বিশাখাপত্তনম বিমানবন্দর (আইএটিএ: ভিটিজ, আইসিএও: ভিওভিজ) ভারতের একটি বিশিষ্ট আন্তর্জাতিক বিমানবন্দর। এটি অন্ধ্রপ্রদেশের বৃহত্তম ও ব্যস্ততম বিমানবন্দর। এই বিমানবন্দর ভারতীয় নৌবাহিনীর একটি বেস এবং এটি আইএনএস ডেগা নামে একটি সিভিল এনক্লেভ হিসাবে কাজ করে। এটি এনএডি এক্স রোড এবং গাজুয়াক শহর এলাকায় মধ্যে অবস্থিত। একটি নতুন টার্মিনাল এবং রানওয়ে নির্মাণ সঙ্গে, ২১ শতকের শুরুতে বিমানবন্দরের উল্লেখযোগ্য বৃদ্ধির অভিজ্ঞতা হয়েছে; এবং দুবাই, সিঙ্গাপুর, কুয়ালালামপুর এবং কলম্বোতে আন্তর্জাতিক উড়ান চলাচল করে বিমানবন্দরটি থেকে। বিমানবন্দরটি ৩৫০ একর এলাকা জুড়ে অবস্থান করছে।
১৯৮১ সালে, বিমানবন্দরটি প্রতিদিন একটি উড়ান দিয়ে বেসামরিক বিমান পরিচালনা শুরু করে। সেই সময় মূল রানওয়ে ছিল ৬,০০০ ফুট (১,৮০০ মিটার) দীর্ঘ এবং একটি নতুন ১০,০০৭ ফুট (৩,০৫০ মিটার) দীর্ঘ এবং ৪৫ মিটার (১৪৮ ফুট) প্রশস্ত রানওয়ে ১৫ জুন ২০০৭ সালে উদ্বোধন করা হয়েছিল যাতে মাঝারি আকারের ও প্রশস্ত দেহের বিমান বিমানবন্দর থেকে পরিচালনা করা যায়। রানওয়ে ২৮-য়ে ল্যান্ডিং সিস্টেম (ILS) স্থাপন করা হয় এবং এই ব্যবস্থা প্রথমে শুধুমাত্র সামরিক বিমানগুলির পরিচালনা জন্য প্রাথমিকভাবে ব্যবহৃত হয়। পরে ৩০ শে মার্চ ২০০৮ থেকে আইএলএস ব্যবস্থা বাণিজ্যিক বিমানের জন্য চালু করা হয়। ২০ ফেব্রুয়ারি ২০০৯ সালে বিমানবন্দরে একটি নতুন টার্মিনাল উদ্বোধন করা হয় এবং ২৭ মার্চ তা চালু করা হয়।
বিমানবন্দরটিতে দুটি রানওয়ে রয়েছে: যথা ১০/২৮ (পূর্ব - পশ্চিম অভিযোজন) ৩,৩৩৬ মিটার (১০,৯৪৫ ফুট) দৈর্ঘ্য; এবং ০৫/২৩ (উত্তরপূর্ব - দক্ষিণপশ্চিম অভিযোজন) দৈর্ঘ্য ১,৮২৯ মিটার (৬,০০১ ফুট)। ১০/২৮ রানওয়েটি বেসামরিক এবং সামরিক উড়ান উভয়ের জন্য প্রাথমিক রানওয়ে হিসেবে ব্যবহৃত হয়, যদিও রানওয়ে ১০ থেকে বেসামরিক অভিযানগুলি অন্তর্মুখী অপারেশনগুলিতে সীমিত থাকে। রানওয়ে ০৫/২৩ এককভাবে সামরিক অপারেশন জন্য ব্যবহৃত হয়। বিমানবন্দরটি ২৪ ঘণ্টা পরিচালিত হয়ে থাকে।
সিভিল এয়ারফিল্ডের সংলগ্ন চারটি হেলিপ্যাড নির্মাণের সাথে ১৯৭০-এর দশকে ভারতীয় নৌবাহিনী বিশাখাপত্তনমে বিমান চালনা শুরু করে। বিশাখাপাতনম বিমানবন্দরটি ১৯৮১ সালের বেসামরিক বিমান পরিবহনের অধিদপ্তরে স্থানান্তরিত হয়। পরে অতিরিক্ত হ্যাঙ্গার, রক্ষণাবেক্ষণ এবং অপারেশন কমপ্লেট নির্মাণ করা হয়। এয়ার স্টেশনটিকে "নৌ বিমানবন্দর, বিশাখাপাতনম" বলা হয়।
১৯৯১ সালের ২১ অক্টোবর, এয়ার স্টেশনটি পুনরায় নামকরণ করা হয় এবং আনুষ্ঠানিকভাবে "আইএনএস ডেগা" নামে কমিশন করা হয়। [16] নৌ বিমান ঘাঁটিতে দুটি এপ্রোন রয়েছে এবং এই নৌ বিমানবন্দর কয়েকটি স্কোয়াড্রন রয়েছে। স্কোয়াড্রনগুলি হল আইএনএএস ৩১১, আইএনএএস ৩২১, আইএনএএস ৩৩৩, আইএনএএস ৩৫০।
কেয়ার্নস

কেয়ার্নস (, ) 
অস্ট্রেলিয়ার কুইন্সল্যান্ড অঙ্গরাজ্যের কেয়ার্নস অঞ্চলের একটি শহর। শহরটি উত্তরতম কুইন্সল্যান্ড (Far North Queensland) ভৌগোলিক অঞ্চলের পূর্ব উপকূলে অবস্থিত। এটি কুইন্সল্যান্ডের ৫ম সর্বোচ্চ জনবহুল শহর এবং অস্ট্রেলিয়ার ১৪তম সর্বোচ্চ জনবহুল শহর।
কেয়ার্নস শহরটিকে ১৮৭৬ সালে প্রতিষ্ঠা করা হয়। ১৮৭৫ থেকে ১৮৭৭ সাল পর্যন্ত কুইন্সল্যান্ডের গভর্নর বা রাজ্য প্রশাসক উইলিয়াম ওয়েলিংটন কেয়ার্নসের নামে শহরটির নামকরণ করা হয়। প্রথমে এটিকে হজকিনসন নদীর স্বর্ণখনিতে যাবার পথে একটি খনিশহর হিসেবে গড়ে তোলার কথা থাকলেও পরে এটিকে একটি রেল পরিবহনের কেন্দ্র হিসেবে গড়ে তোলা হয়। চারপাশের উপকূলীয় অঞ্চল ও অ্যাথার্টন টেবলল্যান্ড অঞ্চল থেকে প্রাপ্ত আখ, স্বর্ণ ও অন্যান্য ধাতু, খনিজ ও কৃষিদ্রব্য রপ্তানির একটি অন্যতম কেন্দ্র কেয়ার্নস।
২০১৫ সালের তথ্য অনুযায়ী কেয়ার্নস শহরে প্রায় দেড় লক্ষ লোকের বাস।
ক্রান্তীয় জলবায়ু এবং গ্রেট ব্যারিয়ার রিফ নামক বিস্ময়কর প্রবাল প্রাচীরের প্রবেশপথ হিসেবে কেয়ার্নস একটি জনপ্রিয় পর্যটন কেন্দ্র।
কোয়েম্বাটুর আন্তর্জাতিক বিমানবন্দর

কোয়েম্বাটুর আন্তর্জাতিক বিমানবন্দর (আইএটিএ: সিজেবি, আইসিএও: ভিওসিবি) তামিলনাড়ু রাজ্যের কোয়েম্বাটুর শহরের প্রধান বিমানবন্দর। এটি শহরের কেন্দ্র থেকে প্রায় ১৩ কিলোমিটার (৮.১ মাইল) পেলামেদুতে অবস্থিত। এটি ভারতের যাত্রী পরিবহনের জন্য ১৯ ম ব্যস্ততম বিমানবন্দর, মোট বিমান চলাচলের ক্ষেত্রে ১৬ তম ব্যস্ত এবং পণ্য পরিবহনে ১৪ তম ব্যস্ততম বিমান বিমানবন্দর করে। বিমানবন্দরটি চেন্নাই আন্তর্জাতিক বিমানবন্দর পরেই তামিলনাডুর দ্বিতীয় বৃহত্তম যাত্রীবাহী বিমানবন্দর। প্রায় ছয়টি অন্তর্দেশীয় ও চারটি আন্তর্জাতিক বিমানসংস্থা বিমানবন্দরটি থেকে পরিবেশন করে ১৩ টি অন্তর্দেশীয় গন্তব্যে এবং তিনটি আন্তর্জাতিক গন্তব্যে সরাসরি সংযোগ প্রদান করে।
১৯৪০ সালে বিমানবন্দরটি ভারতীয় বিমান বাহিনীর সাথে ফোকার এফ২৭, ডগলাস ডিসি-৩ এবং পরে হকার সিডেল্লি এইচএস ৭৪৮ বিমানের দ্বারা একটি সিভিল এরিড্রম চালু করেছিল। প্রথমে চেন্নাই ও ব্যাঙ্গালোর থেকে উড়ান শুরু করে বিমানবন্দরটিতে পরে কোচিন ও মুম্বাইয়ের মতো অন্যান্য গন্তব্যে উড়ান যুক্ত হয় যোগ করা হয়। বোয়িং ৭৩৭ এর মত বৃহত্তর বিমানের ওঠা-নামার জন্য বিমানবন্দরকে সম্প্রসারিত করার হয় এবং একটি বর্ধিত রানওয়ে আধুনিকায়ন করা হয় ও ১৯৮৭ সালে পুনরায় চালু করা হয়। এই সময়ের মধ্যে কোয়েম্বাটুরের আরও পূর্বে অবস্থিত সুলার এয়ার ফোর্স বেসটি বেসামরিক বিমান চলাচলের জন্য সাময়িকভাবে ব্যবহৃত হয়। ২০১৭ অনুযায়ী, বিমানবন্দরটি ছয়টি ঘরোয়া এবং তিনটি আন্তর্জাতিক বিমানসংস্থা দ্বারা পরিচালিত হয়।
ভারতের প্রধানমন্ত্রী মনমোহন সিং ৬ জুন ২০১২ সালে সিনিয়র মন্ত্রীদের সাথে একটি আলোচনায় কোয়েম্বাটুর বিমানবন্দরকে আন্তর্জাতিক পর্যায়ের উন্নয়নে সরকারের ইচ্ছা ঘোষণা করেন এবং কেন্দ্রীয় মন্ত্রিসভা ২ অক্টোবর ২০১২ সালে কোয়েম্বাটুর বিমানবন্দরের জন্য আন্তর্জাতিক বিমানবন্দরের স্বকৃতি মঞ্জুর করে।.
বিমানবন্দরের রানওয়েকে ৯ হাজার ৭৬০ ফুট (২,৯৭০ মিটার) দীর্ঘ করা হয়েছে পূর্বের ৮,৫০০ ফুট (২,৬০০ মিটার) দৈর্ঘ থেকে। ২০০৮ সালে এ্যারোব্রিজ, বিমান দাড়ানোর স্থান এবং ইন্সট্রুমেন্ট ল্যান্ডিং সিস্টেম (আইএলএস) স্থাপনের জন্য ₹৭৮০ মিলিয়ন টাকাসব (১২ মিলিয়ন মার্কিন ডলার) খরচ করে বিমানবন্দরটি সম্প্রসারণ করা হয়। ২০১০ সালে, বিদ্যমান অভ্যন্তরীণ সাধারণ টার্মিনালে নতুন অভ্যন্তরীণ ও আন্তর্জাতিক বিভাগগুলি যোগ করা হয়েছিল।
বিমানবন্দরে একটি গাড়ি রাখার ব্যবস্থাপনা রয়েছে যা প্রায় ৩০০ টি গাড়ি ধারণ করতে সক্ষম। এছাড়া বিমানবন্দরে দুটি হ্যাঙ্গার আছে; এক কোয়েম্বাটোর ফ্লাইং ক্লাবের আবাসন প্রদান করে, অন্যটি বেসরকারী বিমানসংস্থার বিমানের জন্য আশ্রয় দেয়।
বিমানবন্দরটির প্রস্তাবিত সম্প্রসারণের ফলে রানওয়েটি ১২,৫০০ ফুট (৩,৮০০ মিটার) পর্যন্ত বিস্তৃত হতে পারে, বড় বিমান ওঠা-নামার ব্যবস্থা করার জন্য, যেমনটি বোয়িং ৭৮৭ এবং বিমানের রানওয়েতে সময় কমানোর জন্য রানওয়ের সমান্তরাল ট্যাক্সিওয়ে নির্মাণ করা হবে। বর্তমানে দুটি অতিরিক্ত পার্কিং বে এবং দুটি নতুন এ্যারোব্রিজ নির্মাণ করা হচ্ছে।
কাউলং প্রাচীরবেষ্টিত শহর

কাউলং প্রাচীরবেষ্টিত শহর হংকং-এর কাউলং শহরের ভেতরে অবস্থিত একটি অত্যন্ত ঘনবসতিপূর্ণ, প্রশাসনহীন নৈরাজ্যমূলক লোকালয় ছিল। আদিতে এটি একটি চীনা সামরিক দুর্গ ছিল। ১৮৯৮ সালে গণচীন যুক্তরাজ্যকে হংকং এলাকাটি ইজারা দিলে এটি একটি ছিটমহলে পরিণত হয়। ২য় বিশ্বযুদ্ধে জাপানের হংকং দখলের সময় এর জনসংখ্যা নাটকীয়ভাবে বৃদ্ধি পায়। ১৯৯০ সাল নাগাদ এখানে মাত্র ২.৬ হেক্টর এলাকাতে প্রায় ৫০ হাজার লোক বাস করত। ১৯৫০-এর দশক থেকে ১৯৭০-এর দশক পর্যন্ত এটিকে স্থানীয় "ত্রয়ী" ধরনের সংঘবদ্ধ অপরাধীদের গোষ্ঠীগুলি নিয়ন্ত্রণ করত। এখানে সেসময় পতিতাবৃত্তি, জুয়া ও মাদকাসক্তির হার অত্যন্ত উঁচু ছিল।
১৯৮৭ সালে ব্রিটিশ হংকং সরকার প্রাচীরবেষ্টিত শহরটিকে ধ্বংস করার পরিকল্পনা ঘোষণা করেন। কষ্টসাধ্য অধিবাসী উচ্ছেদ প্রক্রিয়া শেষে ১৯৯৩ সালের মার্চ মাসে ধ্বংসসাধন প্রক্রিয়া শুরু হয় এবং ১৯৯৪ সালে এপ্রিল মাসে শেষ হয়। একই জায়গায় একটি উদ্যান নির্মাণ করা হয় এবং ১৯৯৫ সালে কাউলং প্রাচীরবেষ্টিত শহর উদ্যান নামে এটিকে উদ্বোধন করা হয়। কিছু কিছু ভবনের ধ্বংসাবশেষ এখনও সংরক্ষণ করে রাখা আছে।
ম্যাকবুক (২০০৬-২০১২)

ম্যাকবুক মার্কিন প্রযুক্তি প্রতিষ্ঠান অ্যাপল কম্পিউটারের নির্মিত একটি নোটবুক কম্পিউটার । এটি ২০১২ সালের ফেব্রুয়ারি মাস পর্যন্ত বিক্রি হয়েছিলো। অ্যাপল এর বর্তমান নোটবুক কম্পিউটার সম্পর্কে জানতে হলে দেখুন ম্যাকবুক রেটিনা, এই নোটবুকটি ডিজাইন করেছে অ্যাপল যা ২০০৬ সনে প্রথম বাজারে প্রকাশ করা হয়।
ম্যাকবুক হচ্ছে নোটবুক কম্পিউটারের একটি মার্কা যার উৎপাদনকারী প্রতিষ্ঠান অ্যাপল ইনকর্পোরেটেড। এর উৎপাদনকাল ছিল মে ২০০৬ থেকে ফেব্রুয়ারি ২০১২, এবং তা ২০১৫ সনে পুনোরায় বাজারজাত করা হয়। এই নোটবুকটি আইবুক সিরিজ এবং ১২ইঞ্চি পাওয়ারবুক সিরিজের নোটবুকের স্থলাভিষিক্ত হয়ে বাজারে অবমুক্ত করা হয় এবং ম্যাকবুক পরিবারে এর অবস্থান লো এন্ড-এ রাখা হয়।অর্থাৎ প্রিমিয়াম এবং অতিমাত্রায় বহনযোগ্য ম্যাকবুক এয়ার এবং অধিক ক্ষমতা সম্পন্ন ম্যাকবুক প্রো এর নিচে এর অবস্থান বিবেচনা করা হয়। ম্যাকবুক বাজারজাতের অন্যতম উদ্দ্যেশ্য ছিল সাধারণ ও শিক্ষা ক্ষেত্রের বাজার। আর এটি ছিলো সব চেয়ে বেশি বিক্রিত ম্যাকিন্টোশ কম্পিউটার। ২০০৮ এর ৫মাস যাবত এই নোটবুক কম্পিউটার ছিলো ইউএস খুচরা কম্পিউটার বাজারের সব চেয়ে বেশি বিক্রি হওয়া নোটবুক কম্পিউটার। ম্যাকবুক ব্র্যান্ড হচ্ছে বিশ্বের সবচেয়ে বেশি বিক্রি হওয়া প্রিমিয়াম ল্যাপটপ কম্পিউটার। চার ধরনের ডিজাইনকৃত অ্যাপল ম্যাকবুক বাজারে পাওয়া যায়। যার আসল মডেলে পলিকার্বোনেট এবং ফাইবার গ্লাস এর সমন্বিত ক্যসিং ব্যবহার করা হয়েছে, যাকে ডিজাইন করা হয়েছে আইবুক জি৪ এর মডেলের অনুকরণে। এর দ্বিতীয় সংস্করণ উন্মুক্ত করা হয়েছিলো ১৫ ইঞ্চি ম্যাকবুক প্রো এর সাথে ২০০৮ সনের অক্টোবর মাসে। এর পরবর্তী ডিজাইন অবমুক্ত করা হয় ২০০৯ এ।
জুলাই ২০, ২০১১, থেকে সাধারণ ক্রেতাদের জন্য ম্যাকবুক বাজারজাত বন্ধ করে দেওয়া হয় যার কারণ ছিলো এর চেয়ে স্বল্প মূল্যের ম্যাকবুক এয়ার।কিন্তু ফেব্রুয়ারি ২০১২ পর্যন্ত শিক্ষা প্রতিষ্ঠান গুলোতে ম্যাকবুক এর বিক্রি চলমান ছিলো। লেপটপ টি খুব ভালো কাজ করে।
একদম নতুন, ম্যাকবুক লাইন ২০১৫ এর মার্চ মাসে বাজারে আসে। যেটি সিলভার,গোল্ড এবং স্পেস গ্রে এই তিনটি ভিন্ন রঙে বাজারে পাওয়া যায়। আর এই নোটবুক ছিলো পূর্বের ম্যাকবুক এয়ার থেকেও পাতলা এবং এর ম্যগসেফ চার্জিং পোর্ট এর বদলে ইউএসবি-সি পোর্ট সংযুক্ত করা হয়। এবং এতে রেটিনা ফিচার যুক্ত ডিসপ্লে সংযুক্ত করা হয়। এপ্রিল ১৯, ২০১৬ অ্যাপল ১২ইঞ্চি রেটিনা ম্যাকবুক ইন্টেল কোর এম প্রসেসর এর মাধ্যমে হালনাগাদ আনয়ন করে, যাতে ছিলো দীর্ঘ ব্যটারি ব্যাকআপ ও রোজ গোল্ড রঙের আরেকটি অসাধারণ অপশন।
শ্রীনগর আন্তর্জাতিক বিমানবন্দর

শেখ উল আলম আন্তর্জাতিক বিমানবন্দর (আইএটিএ: এসএক্সআর, আইসিএও: ভিওএসআর) ভারতের একটি আন্তর্জাতিক বিমানবন্দর, যা শ্রীনগর বিমানবন্দর নামেও পরিচিত। এটি জম্মু ও কাশ্মীর রাজ্যের গ্রীষ্মকালীন রাজধানী শ্রীনগরে অবস্থিত। এটি ভারতীয় বিমান বাহিনীর মালিকানাধীন এবং ভারতীয় বিমানবন্দর কর্তৃপক্ষ দ্বারা একটি সিভিল এনক্লেভ হিসাবে পরিচালনা করে। ২০০৫ সালে বিমানবন্দরটি আন্তর্জাতিক বিমানবন্দর হিসাবে মনোনীত হলেও, শ্রীনগর বিমানবন্দর থেকে নভেম্বর ২০১৬ সাল পর্যন্ত নির্ধারিত কোন আন্তর্জাতিক উড়ান পরিচালিত হয়নি, কিন্তু হজ উড়ানগুলি পরিচালিত হয়েছে। বিমানবন্দরে একটি সমন্বিত টার্মিনাল এবং একটি ডিফ্রাল রানওয়ে আছে। বিমানবন্দরটি শ্রীনগর শহর থেকে ১২ কিলোমিটার (৭.৫ মাইল) দূরে বুদগাম-এ অবস্থিত এবং শহর থেকে বিমানবন্দর পর্যন্ত বাস ও ট্যাক্সি পরিষেবা রয়েছে।
মূলত, শ্রীনগর বিমানবন্দরটি শুধুমাত্র ভারতীয় বিমান বাহিনীর দ্বারা ব্যবহৃত হয়। ১৯৪৭ সালের ভারত-পাকিস্তান যুদ্ধের সময়, বিমানবন্দরে ভারতীয় সৈন্যবাহিনীর একটি বিমান পাঠানো হয়, যারা পাকিস্তানকে শ্রীনগরের শহর দখল করতে বাধা দিয়েছিল। যদিও বিমানবন্দরটি ছোট ছিল এবং অবতরণে জন্য প্রয়োজনিও সাহায্যের অভাব ছিল, তবুও বিমানটি এখনও ২৭ অক্টোবর সফলভাবে অবতরন সম্পন্ন হয়েছিল। ১৯৬৫ সালের সেপ্টেম্বর মাসে ১৯৬৫ সালের ভারত-পাকিস্তান যুদ্ধের সময় শ্রীনগর বিমানবন্দরে একটি বিমান ছিনতাই হয় এবং কিছু বিমান ক্ষতিগ্রস্ত করে।
১৯৭৯ সালে, ভারতীয় বিমানবন্দর কর্তৃপক্ষ বিমানবন্দরে একটি সিভিল এনক্লেভ স্থাপন করেছে। বিমানবন্দরের টার্মিনাল ভবন ফেব্রুয়ারি ১৯৯৮ সালে সংশোধিত হয়েছে এবং এটি আন্তর্জাতিক হজ্জ উড়ান পরিচালনা করতে সক্ষম, যা প্রথম জানুয়ারি ২০০২ সালে শ্রীনগর থেকে পরিচানা শুরু হয়। ১৯৯৯ সালে কার্গিল যুদ্ধের সময় বিমান বাহিনী কর্তৃক বিমানবন্দরকে সম্পূর্ণরূপে অধিগ্রহণ করে নেওয়া হয় এবং বেসামরিক উড়ানের অবতরণ নিষিদ্ধ ছিল সেই সময়।
শ্রীনগর বিমানবন্দর একটি সমন্বিত টার্মিনাল রয়েছে। অন্তর্দেশীয় এবং আন্তর্জাতিক উভয় উড়ান বিমানবন্দরটি থেকে পরিচালনা করা হয়। বিমানবন্দরের টার্মিনাল ভবন ১৯,৭০০ বর্গ মিটার (২,১২,০০০ বর্গ ফুট) এলাকায় গড়ে উঠেছে এবং একই সময়ে ৯৫০ জন যাত্রীকে পরিচালনা করতে পারে, যার মধ্যে ৫০০ অন্তর্দেশীয় এবং ৪৫০ জন আন্তর্জাতিক যাত্রী। টার্মিনাল ভবনের গঠন হিমালয় মত এবং ভবনে একটি ঢালাই ছাদ রয়েছে, যা তুষার অপসারণ সুবিধা দেয়। টার্মিনাল ভবনে একটি রেস্টুরেন্ট, হস্তশিল্পের দোকান, এটিএম, মুদ্রা বিনিময়, একটি চকলেটের দোকান, এবং ৩০ মিনিটের জন্য সম্মতিসূচক ওয়াইফাই পরিষেবা রয়েছে।
বিমানবন্দরে ১৩/৩১, ৪৬ মিটার চওড়াও ৩,৬৮৫ মিটার (১২,০৯০ ফুট × ১৫১ ফুট) দীর্ঘ আস্ফাল্টের একটি রানওয়ে রয়েছে। এটি ফেব্রুয়ারি ২০১১ সাল থেকে যন্ত্রটি অবতরণ পদ্ধতির পন্থাগুলি পরিচালনা করার জন্য সজ্জিত করা হয়েছে। 
২০১২ সালে, ২১,৯১,২৮৯ জন যাত্রী শ্রীনগর বিমানবন্দরের মাধ্যমে যাতায়াত করেছে।. উপরন্তু, ওই সময়ে বিমানবন্দরে ১৬,৩৬৪ বিমান চলাচল করেছে এবং ৪,৯৭৯ টন পণ্য পরিচালিত হয়েছে।
ব্রাদার্স (২০১৫-এর চলচ্চিত্র)

ব্রাদার্স (আন্তর্জাতিক টাইটেল - ব্রাদার্সঃ ব্লাড এগেইন্সট ব্লাড) হচ্ছে ২০১৫ সালে মুক্তিপ্রাপ্ত ভারতীয় হিন্দি ভাষার একটি স্পোর্টস-ড্রামা চলচ্চিত্র, চলচ্চিত্রটি 'মিক্সড মার্শাল আর্টস' (এমএমএ) এর ওপর ভিত্তি করে নির্মিত; পরিচালনা করেছিলেন করণ মালহোত্রা আর প্রযোজিত হয়েছিলো 'ধর্ম প্রোডাকশন্স', 'লায়ন্সগেট ফিল্মস' আর 'এন্ডেমোল ইন্ডিয়া' দ্বারা। এই চলচ্চিত্রটি হচ্ছে ২০১১ সালের আমেরিকান চলচ্চিত্র 'ওয়ারিওর' এর অফিশিয়াল পুনর্নির্মাণ। চলচ্চিত্রটিতে মুখ্য ভূমিকায় অক্ষয় কুমার এবং সিদ্ধার্থ মালহোত্রা অভিনয় করেন, সাথে ছিলেন জ্যাকলিন ফার্নান্দেজ, জ্যাকি শ্রফ এবং শেফালী শাহ সাপোর্টিং রোলে। চলচ্চিত্রটির 'ফার্স্ট লুক পোস্টার' ৯ মার্চ ২০১৫ তারিখে বের হয় এবং মুক্তি পায় ভারতের স্বাধীনতা দিবস ১৫ আগস্টে।
দিনহাটা বিধানসভা কেন্দ্র

দিনহাটা (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ৭ নং দিনহাটা বিধানসভা কেন্দ্রটি দিনহাটা পৌরসভা, দিনহাটা ২ সিডি ব্লক এবং ভেটাগুড়ি-১, দিনহাটা গ্রাম-১, দিনহাটা গ্রাম-২ এবং পুটিমারি-১ গ্রাম পঞ্চায়েত গুলি দিনহাটা ১ সিডি ব্লকের অন্তর্গত।
দিনহাটা বিধানসভা কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।
দিনহাটা ফরওয়ার্ড ব্লকের বিধায়ক উদয়ন গুহ ১ অক্টোবর ২০১১ তে তৃণমূল কংগ্রেসে যোগ দেন।
২০১৬ সালের নির্বাচনে, তৃণমূল কংগ্রেসের উদয়ন গুহ সারা ভারত ফরওয়ার্ড ব্লকের নিকটতম প্রতিদ্বন্দ্বী অক্ষয় ঠাকুরকে পরাজিত করে।
দিনহাটা ফরওয়ার্ড ব্লকের বিধায়ক উদয়ন গুহ ১ অক্টোবর ২০১১ তে তৃণমূল কংগ্রেসে যোগ দেন।
২০১১ সালের নির্বাচনে, এআইএফবি এর উদয়ন গুহ তার নিকটতম প্রতিদ্বন্দ্বী নির্দল দল প্রার্থীর ডাঃ এমডি.ফজল হক কে পরাজিত করে।
২০০৬ সালের নির্বাচনে, এআইটিসি'র অশোক মন্ডল তার নিকটতম প্রতিদ্বন্দ্বী এআইএফবি'র উদয়ন গুহকে পরাজিত করে
২০০১ সালের নির্বাচনে, এআইএফবি'র কমল গুহ তার নিকটতম প্রতিদ্বন্দ্বী এআইটিসি'র দীপক সেনগুপ্তকে পরাজিত করে।
২০০৬ সালের বিধানসভা নির্বাচনে, তৃণমূল কংগ্রেসের অশোক মণ্ডল তার নিকটতম প্রতিদ্বন্দ্বী ফরওয়ার্ড ব্লকের উদয়ন গুহকে পরাজিত করে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কমল গুহ ১৯৭৭ থেকে ২০০১ সাল পর্যন্ত এই আসনটি জিতেছিলেন। ১৯৯৬ সালে তিনি ফরওয়ার্ড ব্লককে তুলে ধরেন, তিনি বিরতির ফরওয়ার্ড ব্লক (সোশালিস্ট) যোগ দেন, যা পরবর্তীকালে মুল পার্টিতে যুক্ত হয়। তিনি ২০০১ সালে তৃণমূল কংগ্রেসের দীপক সেনগুপ্তকে পরাজিত করে প্রতিনিধিত্ব করেন এবং ১৯৯৬ সালে ফরওয়ার্ড ব্লকের প্রতিনিধিত্ব করেন, ১৯৯১ সালে কংগ্রেসের অলোক নন্দী এবং ১৯৮৭ সালে, ১৯৮২ সালে কংগ্রেসের রামকৃষ্ণ পাল এবং অলোক নন্দী ১৯৭৭ সালে কংগ্রেস পরাজিত করেন।
কংগ্রেসের জগেশ চন্দ্র সরকার ১৯৭২ সালে এবং ১৯৭১ সালে দিনহাটা আসন লাভ করেন। কংগ্রেসের অনিমেষ মুখার্জী ১৯৬৯ সালে জয়ী হন। ফরওয়ার্ড ব্লকের কামাল গুহ ১৯৬৭ ও ১৯৬২ সালে জয়ী হন। ১৯৫৭ সালে দিনহাটা (এসসি) জন্য দুটি আসন সংরক্ষিত ছিল। ভবানী প্রসন্ন তালুকদার এবং উমেশচন্দ্র মণ্ডল (কংগ্রেস উভয়) বিজয়ী হয়। স্বাধীন ভারতের প্রথম নির্বাচনে ১৯৫১ সালে, সতীশ চন্দ্র রায় সিংহ এবং উমেশচন্দ্র মণ্ডল (কংগ্রেস উভয়ই) দিনহাটা থেকে জয়ী হন।
পুণে বিমানবন্দর

পুনে বিমানবন্দর (আইএটিএ: পিএনইউ, আইসিএও: ভিএপিও) ভারতের মহারাষ্ট্র রাজ্যে পুণে মহানগর থেক প্রায় ১০ কিলোমিটার (৬.২ মাইল) উত্তরপূর্বে অবস্থিত। বিমানবন্দরটি ভারতীয় বিমান বাহিনীর লোহেগাঁও বিমান ঘাঁটির পূর্ব দিকে ভারতীয় বিমানবন্দর কর্তৃপক্ষ কর্তৃক পরিচালিত একটি সিভিল এনক্লেভ।
পুনে বিমানবন্দরে একটি ১০/২৮ ভিত্তিক ২,৫৩৫ মিটার দীর্ঘ রানওয়ে রয়েছে। একটি প্রাক্তন রানওয়ে এখন আইএএফ দ্বারা ট্যাক্সিওয়ে হিসাবে ব্যবহৃত হয়। আরডব্লুওয়াই ১০/২৮ এর দক্ষিণ দিকে উড়ান পরিচালনার সুবিধার জন্য এএআই দ্বারা একটি ২,২০০ মি x ২৩ মি সমান্তরাল ট্যাক্সিওয়ে নির্মাণ করা হয়েছে। এয়ারফিল্ডটি রাতে লিজিং সুবিধাগুলির পাশাপাশি ডিভিওআর / ডিএমই এবং একটি এনডিবি মত ন্যাভিগেটর সুবিধা দিয়ে সজ্জিত। আইওএফ দ্বারা পাইওনিয়ার এয়ার ট্র্যাফিক কন্ট্রোল পরিচালিত হয়। উড়ানের সময়সূচী এবং রাতের অবতরনগুলিতে এএআই এবং আইএএফের মধ্যে প্রায়ই বিরোধ হয়। বর্তমানে দুই পক্ষের মধ্যে কাজে জন্য মৌলিক সম্পর্ক রয়েছে; তারা বেসামরিক বিমান চলাচলে রাতে অবতরনের অনুমতি দিতে সম্মত হয়েছে, যদিও এটি একটি দীর্ঘমেয়াদী সমাধান নয়।
লুফথানসার দ্বারা পরিচালিত প্রাইভেটএয়ার ফ্রাংকফুর্ট-পুনে যাত্রাপথে উড়ান পরিচালনা করে। বর্তমানে এই দীর্ঘতম রুটে উড়ান একটি বোয়িং ৭৩৭-৭০০ বিমান দ্বারা পরিচালিত হয়।
বিমানবন্দরটি ১৯৩২ সালে বোম্বে (এখন মুম্বাই) শহরে আকাশ পথে সুরক্ষা প্রদানের জন্য "আরএএফ পুনা" নামে প্রতিষ্ঠিত হয়েছিল। এই বিমানবন্দর দ্বিতীয় বিশ্বযুদ্ধের সময় হাভিল্যান্ড মশুকি এবং ভিক্স ওয়েলিংটন বোম্বারদের এবং সুপারিমেরিন স্পিটফায়ার জঙ্গী বিমানের স্কোয়াড্রনগুলির ঘাঁটি ছিল। মে ১৯৪৭ সাল পর্যন্ত রয়েল ইন্ডিয়ান এয়ার ফোর্স বিমানবন্দরের দায়িত্বে ছিল। নির্দিষ্ট পণ্য রপ্তানির জন্য ১৯৯৭ সালের জানুয়ারী মাসে পুনে বিমানবন্দর কাস্টমস বিমানবন্দর হিসেবে ঘোষণা করা হয়। ২০০৫ সালের ১২ ডিসেম্বর থেকে যাত্রী ও ব্যাগের চলাচলের জন্য পুনে বিমানবন্দরকে একটি আন্তর্জাতিক বিমানবন্দর হিসাবে ঘোষণা করা হয়। ২০০৫ সালে দুবাই এবং সিঙ্গাপুরের আন্তর্জাতিক উড়ানগুলি এয়ার ইন্ডিয়া (পূর্বে ইন্ডিয়ান এয়ারলাইন্স) দ্বারা শুরু হয়েছিল। এই উড়ানগুলি পরে বাতিল করা হয়েছিল। ২০০৪-০৫ সালে, পুনে বিমানবন্দর প্রতিদিন প্রায় ১৬৫ জন যাত্রী পরিচালনা করত, যা বছরে ৬০,০০০ এর কাছাকাছি। ২০০৫-০৬ সালে প্রতিদিন যাত্রী পরিবহন বৃদ্ধি পেয়ে হয় ২৫০ জন। ২০০৬-০৭ সালে প্রতিদিন যাত্রী সংখ্যা ছিল ৪,২০৯ জন, যা বছরে ১৫ লাখেরও বেশি এবং ২০১০-১১ অর্থবছরে ২৮ লাখেরও বেশি যাত্রী পরিবহন করে ছিল (প্রতিদিন প্রায় ৮ হাজার যাত্রী) বিমানবন্দরটি।
₹ ১ বিলিয়ন টাকা ব্যয়ে বিমানবন্দর আধুনিকায়ন পরিকল্পনা আগস্ট ২০০৮ সালে পুনে শহরে অনুষ্ঠিত যুব কমনওয়েলথ প্রতিযোগিতা শুরু হওয়ার আগে চালু করা হয়েছিল। এএআই আন্তর্জাতিক যাত্রীদের জন্য দুটি নতুন টার্মিনাল ভবন নির্মাণ করেছে, যার আয়োতন প্রায় ১২,০০০ বর্গমিটার এবং যাত্রী এবং উড়ান পরিচালনা বৃদ্ধির জন্য এটি নির্মাণ করা হয়েছে পূর্বের অপর্যাপ্ত ৬,৫০০ বর্গ মিটারের পুরানো প্রধান টার্মিনাল বিল্ডিং উভয় দিকে। নতুন ভবনগুলি ব্যস্ত সময়ে বিমানের যাত্রীদের চাপে কমাতে সাহায্য করেছে। বিমান চলাচলের সুবিধার জন্য একটি নতুন সমান্তরাল ট্যাক্সিওয়ে এবং আটটি এয়ারবাস এ৩২০ বা বোয়িং ৭৩৭ উড়োজাহাজ দাড়ানোর জন্য একটি অ্যাপ্রনের নির্মাণ করা হয়েছে। ২০১১ সালে দুটি এ্যারোব্রিজ চালু করা হয়েছিল। আধুনিক স্পা সহ নতুন কনভেয়ার্টার বেল্ট এবং যাত্রী সুবিধাগুলিও চালু করা হয়।
নারী স্বাস্থ্য

যে কোন সুস্থ ও বিকাশশীল সমাজ তৈরীর প্রাথমিক কারিগর সেই সমাজের মেয়েরা। তাই মেয়েদের সুস্থ থাকা এবং সুস্থ রাখা খুবই গুরুত্বপূর্ণ বিষয় আগামী ভবিষ্যৎ-এর কারণে। একটি মেয়ের জন্মের শুরু থেকেই তার ভেতরে তার ভবিষ্যৎ মাতৃসত্ত্বা লুকিয়ে থাকে। প্রতিদিনের বেড়ে ওঠার মাঝে সেই মাতৃসত্ত্বা ধীরে ধীরে পুষ্ট হতে থাকে। যে শরীরে প্রাণের সৃষ্টি হয় সেই শরীরের আন্তঃ কর্ম পদ্ধতি যে খুবই বিশেষ এবং বাকীদের থেকে আলাদা সে বিষয়ে আমাদের কারোরই সন্দেহ থাকা উচিত নয়।
জৈবিক এবং লিঙ্গ-সম্পর্কিত উভয় পার্থক্যের ফলে, একজন পুরুষ বা মহিলা হওয়ার স্বাস্থ্যের উপর উল্লেখযোগ্য প্রভাব পড়ে। নারী এবং মেয়েদের স্বাস্থ্য বিশেষ উদ্বেগের বিষয় কারণ, অনেক সমাজে, সামাজিক-সাংস্কৃতিক কারণগুলির কারণে তারা বৈষম্যের কারণে সুবিধাবঞ্চিত। উদাহরণস্বরূপ, নারী এবং মেয়েদের এইচআইভি/এইডসের ঝুঁকি বেড়ে যায়।
নারী ও মেয়েদের মানসম্পন্ন স্বাস্থ্যসেবা থেকে উপকৃত হতে এবং সর্বোত্তম স্বাস্থ্যস্তর অর্জনে বাধাগ্রস্ত করে এমন কিছু সামাজিক-সাংস্কৃতিক কারণের মধ্যে রয়েছে:
যদিও দারিদ্র্য পুরুষ এবং মহিলা উভয়ের জন্যই ইতিবাচক স্বাস্থ্য ফলাফলের ক্ষেত্রে একটি গুরুত্বপূর্ণ বাধা। দারিদ্র্য নারী এবং মেয়েদের স্বাস্থ্যের উপর বেশি বোঝা চাপিয়ে দেয়। যেমন; খাওয়ানোর অভ্যাস (অপুষ্টি) এবং অনিরাপদ রান্নার জ্বালানি (COPD) ব্যবহারের কারণে।
নারী স্বাস্থ্য বিষয়ক প্রসঙ্গ উঠলে সাধারণত কেবল প্রজনন সম্পর্কিত স্বাস্থ্য-এর কথা ধারণা করা হয়, যা নিয়ে যথেষ্ট বিবাদ বিদ্যমান সমাজে। এই প্রসঙ্গে উল্লেখ করা যায় বিশ্ব স্বাস্থ্য সংস্থার সংজ্ঞা অনুযায়ী স্বাস্থ্য বলতে বোঝায় - এমন একটি অবস্থা যাতে শারীরিক, মানসিক এবং সামাজিক দিকে সম্পূর্ণ ভাবে ভালো থাকাকে বোঝায় এবং যা শুধুমাত্র রোগ-এর অনুপস্থিতি বোঝায় না। এই কারণে সমাজ সংস্কারকরা চাইছেন বর্তমানে সমাজের দৃষ্টি নারী প্রজনন স্বাস্থ্য-এর বদলে নারী স্বাস্থ্য-এর দিকে ফেরাতে।
নারী স্বাস্থ্য যে শুধুমাত্র শারীরবৃত্তীয় পদ্ধতির ওপর নির্ভরশীল তা নয়, এক্ষেত্রে বড় ভূমিকা পালন করে দরিদ্রাবস্থা, দৈনন্দিন কর্মসূচী ও পারিবারিক দায়-দায়িত্ব। পারিপার্শ্বিক বিভিন্ন অসুবিধা বহু বছর ধরে মোকাবিলা করে এগিয়ে চলা মেয়েদের স্বাস্থ্য-এর ক্ষেত্রে সবথেকে বেশি প্রভাব ফেলছে তাদের সামাজিক এবং অর্থনৈতিক শক্তির অভাব। বিশেষত উন্নয়নশীল দেশগুলিতে মহিলাদের অত্যন্ত প্রয়োজনীয় ন্যুনতম স্বাস্থ্য সেবা পাওয়া খুবই কঠিন হয়ে উঠেছে। এই ধরনের প্রতিকূলতার আসল প্রভাব আরও স্পষ্ট বোঝা যায় বর্তমান সমাজের নারী পুরুষের লিঙ্গের আনুপাতিক মূল্যায়ন থেকে।
নারীর প্রজনন সম্পর্কিত স্বাস্থ্য এবং গর্ভধারণ সম্পর্কিত স্বাস্থ্য অত্যন্ত জটিল এবং সম্পূর্ণ আলাদা রকমের পদ্ধতি ব্যবস্থার প্রয়োজন হয় এই ক্ষেত্রে। উল্লেখযোগ্য ঝুঁকি মাতৃত্বকালীন মৃত্যু গর্ভাবস্থা এবং প্রসবের। নারী স্বাস্থ্য ঠিকমতো বজায় রাখতে গেলে চাই উপযুক্ত শিক্ষা, সামাজিক ব্যবস্থা,এবং সুনির্দিষ্ট স্বাস্থ্য পরিষেবা।
নারী জীবনের আয়ু পুরুষের তুলনায় অনেক বেশি এবং জাতি ও ভৌগোলিক অঞ্চল নির্বিশেষে, তাদের মৃত্যু হার কম। যদিও মাতৃমৃত্যুর হার নারীর স্বাভাবিক মৃত্যুর থেকে বেশি। শিল্পায়িত দেশগুলিতে, বিশেষ করে সবচেয়ে উন্নত, লিঙ্গ বৈষ্যম এবং শিল্প বিপ্লবের পরে বিপরীত হয়। এইসব পার্থক্য সত্ত্বেও, স্বাস্থ্যের অনেক ক্ষেত্রে, নারীরা আগেই মারাত্মক রোগ ভোগ করে এবং খুব অল্পই চিকিৎসা পায়।
উন্নত ও উন্নয়নশীল দেশগুলির মধ্যে নারীদের জীবনযাত্রার প্রধানতম পার্থক্য হলও শিশুর বড় করারা সময়ে।
আল-আখতাল

আল-আখতাল আত-তাগলিবি, উপনাম আবু মালিক,  হিজরি ১৯ সন মোতাবেক ৬৪০ খ্রিষ্টাব্দে জন্মগ্রহণ করেন। তিনিআরবের তাগলিব গোষ্ঠীর অন্তর্ভুক্ত একজন আরবি কবি। তিনি খ্রিস্টান ধর্মাবলম্বী, তবে বনি উমাইয়ার খলিফাদের প্রশংসায় কবিতা লিখে বিখ্যাত হয়েছিলেন। ইয়াজিদের প্ররোচনায় আনসারগণের বিরুদ্ধে ব্যাঙ্গাত্বক কবিতা লিখে তিনি সমালোচিত হয়েছিলেন। তিনি তার যুগের শ্রেষ্ঠ তিন কবির একজন, অপর দুই জন হলেন জারির ও ফারাজদাক।
আল আখতালের বংশ পরিচয় হলো: গিয়াস ইবন গাওস ইবন সালত ইবন তারিকা ইবন আমর ইবন সাইজান ইবন আমর ইবন ফিদাওকাস ইবন আমর ইবন মালিক ইবন জাশাম ইবন বাকার ইবন হাবিব ইবন আমর ইবন গানাম ইবন তাগলিব ইবন ওয়াইল ইবন কাসিত ইবন হানাব ইবন আফসা ইবন দা’মি ইবন জাদিলা ইবন আসাদ ইবন রাবিআ ইবন নাজার ইবন মা’দ ইবন আদনান।
তিনি দামেস্কে বড় হয়েছেন এবং সেখানে উমাইয়া খলিফদের সাথে মিলিত হয়ে তাদের রাজকবি হয়েছিলেন। জারির এবং আখতালের সাথে তিনি বিদ্রূপাত্মক কবিতা লিখতেন, সে যুগের কবিতা বর্ণনাকারীরা তার কবিতা বর্ণনা করতো, কেননা তার কবিতার সাহিত্যমান ছিল খুবই চমৎকার। তিনি কখনো দামেস্কে বসবাস করতেন, আবার কখনো মেসোপটমিয়ায় বসবাস করতেন।
তিনি শৈশব থেকেই কবিতা রচনা করতেন, তাগলিব গোত্রের কবি কাব বিন জুআইল তাকে আনসারদের নিন্দা করে কবিতা রচনা করতে উৎসাহ দিয়েছিলেন, তিনি আনসারদের সমালোচনায় কবিতা লিখেন। এরপর উমাইয়াদের সাথে তার সম্পর্কের ‍উন্নয়ন ঘটে, এবং তিনি ইয়াজিদের  ঘনিষ্ট হন। এরপর খলিফা আব্দুল মালিক ইবনে মারওয়ান তাকে আনুষ্ঠানিকভাবে রাজকীয় কবি হিসেবে মনোনীত করেন। 
আখতাল প্রশংসা কাব্য, নিন্দা কাব্য, মদের গুণবর্ণনামূলক কবিতা প্রভৃতির জন্য বিখ্যাত।
আল আখতালের বাল্যকালেই তার মায়ের মৃত্যু হয়। তার বাবা আবু মালিক আবার বিয়ে করেন। সৎমায়ের সাথে আল আখতালের সম্পর্ক ভাল ছিলো না। তিনি তার সৎমা নিয়ে অনেক কুৎসামূলক কবিতা রচনা করেন। তিনি উচ্ছৃঙ্খল ও মদ্যপ ছিলেন।
আল আখতালের খ্যাতনামা গ্রন্থ দীওয়ান। এই গ্রন্থে ২৬৮৮টি লাইনের মোট ১৭০ টি কবিতা আছে। কবিতাগুলো প্রধানত ৩ ধরনের।
বনু উমাইয়াদের শত্রুদের বিরুদ্ধে কুৎসামূলক কবিতা লেখার জন্য আল আখতাল ছিলেন প্রসিদ্ধ। এছাড়াও তার বিরুদ্ধে যারা কথা বলতো, তিনি তদের বিরুদ্ধেও কবিতা লিখতেন। তার সৎমা এবং বাবার বিরুদ্ধে এরকম অনেক কবিতা তিনি লিখেছেন।
রাজকবি হওয়ায় অধিকাংশ কবিতায় তিনি শাসকদের প্রশংসা করতেন। খলিফা আব্দুল মালিক ইবনে মারওয়ানের ব্যাপারে কবিতা রচনা করে তিনি খ্যাতি অর্জন করেন।
শোক জাতীয় কবিতার সংখ্যা অপেক্ষাকৃত কম। তিনি ভোগ সম্ভোগ নিয়ে বেশি কবিতা লিখতেন।
দীওয়ান গ্রন্থে আল আখতাল মোট ৮ টি বাহর (আরবী কবিতার নিজস্ব চলার পথ) ব্যবহার করেছেন। এগুলো হলঃ ১) বাহরুল ওয়াফির ২) বাহরুত ত্ববিল ৩) বাহরুল বাসিত ৪) বাহরুল কামিল ৫) বাহরুর রাজায ৬) বাহরুল রামালা ৭) বাহরুল মুতাকারিব ৮) বাহরুল খফীক।
উক্ত গ্রন্থে তিনি ১৭ টি কাফিয়া (আরবী কবিতার বিশেষ অন্ত্যমিল) দিয়ে ১৭০টি কবিতা রচনা করেছেন।
আল-আখতাল সত্তর বছর বয়সে ৯২ হিজরি মোতাবেক ৭১০ খ্রিষ্টাব্দে মৃত্যুবরণ করেন। তার মৃত্যুস্থান সম্পর্কে সুনির্দিষ্ট কোন তথ্য পাওয়া যায় না। তবে অধিকাংশের মতে তিনি তার গোত্রের সাথে আপার মেসোপটামিয়ায় অবস্থান কালে মৃত্যুবরণ করেন। মৃত্যুর সময়ও তিনি খৃষ্টান ধর্মের অনুসারী ছিলেন।
উইলিয়াম হোল্ডেন

উইলিয়াম হোল্ডেন (ইংরেজি: William Holden; জন্ম: উইলিয়াম ফ্রাংকলিন বিডল জুনিয়র; ১৭ই এপ্রিল ১৯১৮ - ১২ই নভেম্বর ১৯৮১) ছিলেন একজন মার্কিন অভিনেতা। তিনি ১৯৫০ ও ১৯৬০-এর দশকের বক্স অফিসে অন্যতম সফল অভিনেতা ছিলেন। তিনি "স্ট্যাল্যাগ সেভেনটিন" (১৯৫৩) ছবিতে অভিনয় করে শ্রেষ্ঠ অভিনেতার জন্য একাডেমি পুরস্কার জয় সহ আরও দুবার মনোনয়ন লাভ করেন এবং "দ্য ব্লু নাইট" (১৯৭৩) টেলিভিশন চলচ্চিত্রে অভিনয় করে অনন্য কেন্দ্রীয় অভিনেতা বিভাগে প্রাইমটাইম এমি পুরস্কার অর্জন করেন।
হোল্ডেন হলিউডের বেশ কিছু জনপ্রিয় ও সমাদৃত চলচ্চিত্রে অভিনয় করেছেন, যার মধ্যে রয়েছে "সানসেট বলেভার্ড", "সাবরিনা", "দ্য ব্রিজ অন দ্য রিভার কাওয়াই", "দ্য ওয়াইল্ড বাঞ্চ", "পিকনিক" এবং "নেটওয়ার্ক"। তিনি ১৯৫৪-১৯৫৮ এবং ১৯৬১ সালে ছয়বার "বর্ষসেরা শীর্ষ ১০ তারকা"র একজন হন এবং আমেরিকান ফিল্ম ইনস্টিটিউটের "ধ্রুপদী হলিউড চলচ্চিত্র শিল্পের সেরা ২৫ পুরুষ তারকা" তালিকায় ২৫তম স্থান অধিকার করেন।
বেশ কয়েক বছর হোল্ডেন মার্কিন যুক্তরাষ্ট্রের চলচ্চিত্র প্রদর্শকের ভোটে জনপ্রিয়তম অভিনেতা ছিলেন:
গ্রন্থপঞ্জি
হিরো (২০০৬-এর চলচ্চিত্র)

হিরো হচ্ছে ২০০৬ সালে মুক্তিপ্রাপ্র স্বপন সাহা পরিচালিত একটি বাংলা চলচ্চিত্র। চলচ্চিত্রটির সঙ্গীত পরিচালনা করেন জিৎ গাঙ্গুলী। চলচ্চিত্রটি 'সুরিন্দার ফিল্মস' ব্যানারের অধীনে মুক্তি পেয়েছিলো। এই চলচ্চিত্রটি ২০০২ সালের কন্নড় চলচ্চিত্র "আপ্পু" এর পুনর্নির্মাণ যেটি আবার তেলুগু ভাষায় "ইডিয়ট" (২০০২) এবং তামিল ভাষায় "দম" (২০০৩) নামে বানানো হয়, এছাড়া চলচ্চিত্রটির একটি সংস্করণ বাংলাদেশেও 'প্রিয়া আমার প্রিয়া' শিরোনামে ২০০৮ সালে মুক্তি পায়।
শুভঙ্কর রায় (জিৎ) একজন কলেজ পড়ুয়া ছিলেন।তিনি ছিলেন হেড কনস্টেবল ভবানী শংকর রায় (আব্দুর রাজ্জাক) এর ছেলে যিনি খুব সম্মানিত ব্যক্তি ছিলেন এবং বিভাগে তার খুব ভাল পুলিশ রেকর্ড ছিল।তিনি তার ছেলেকে উচ্চপদস্থ পুলিশ অফিসার হওয়ার আকাঙ্ক্ষা করেন যদিও নিজে একজন কনস্টেবল।ছেলের কাছ থেকে তার অনেক আশা ছিল। অন্যদিকে শুভঙ্কর ছিলেন অত্যন্ত অহংকারী, মজার প্রেমময় এবং সুখী-সৌভাগ্যবান ব্যক্তি যিনি বন্ধুদের সাথে গসিপ করা এবং ফাউল গেম খেলতে সময় কাটাতে পছন্দ করেন।
চলচ্চিত্রটির সঙ্গীত পরিচালনায় ছিলেন জিৎ গাঙ্গুলী।